Heil - Wikipedia

# Heil

### Vun Wikipedia

Heil (ok:Heihl) is een plattdüütschen Vörnaam för Deerns.

## [Ännern] Herkamen

Heil kümmt vun Henrike vun her. Henrike is de feminin Form vun den Jungsnaam Henneke, Hinrich, Henrich (un annere). In't Hoochdüütsche is dat de Naam Heinrich. Dor steekt de germaanschen Wöör heim oder hagan un rîhhi in. heim heet Huus, hagan heet Hoff (mit een Tuun ümto) un rîhhi bedutt so veel, as mächtig oder Herrscher. De Naams Henneke, Hinrich usw. bedüüt nu all öbereen: Herr in Huus, oder De up'n Hoff dat Seggen hett un so wat in de Aart. Vunwegen dat Henrike de feminin Form vun düsse Naams is, heet ok Henrike nix anners, as De up'n Hoff dat Seggen hett.

## [Ännern] De plattdüütsche Naam

Vun den langen Naam Henrike (un den Naam för Jungs Hinrich etc.) is de korte Form Heie vun maakt wurrn. Düsse korte Naam Heie oder Haie oder Heye is hüdigendags jümmers noch een Naam för Jungs. Vunwegen dat de Deerns nu ünnerscheden weern schollen, keem dor een Anbacksel (Suffix) an, dat bedüden dö: Dat hier is een Deern (Feminin-Suffix). Dat weer dat Anbacksel -el. So heet de Naam nu Hei-el. Dat is tosamenwussen un afslepen wurrn to Heil oder Heihl. Heil bedutt nu dat Sülbige, wat ok Henrike bedüden deit: De up'n Hoff dat Seggen hett.

## [Ännern] Fundöörd

In ole Naamslisten un Urkunnen finnt sik d Naam Heil toeerst

- 1700 in Overneeland bi Bremen (Heil)
- 1745 in Overneeland bi Bremen (Heil)

Kiek ok nah bi de List vun plattdüütsche Vörnaams

Vun „http://nds.wikipedia.org../../../h/e/i/Heil.html“

Kategorien: Plattdüütsch | Vörnaam för Deerns

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch